SUV और स्पोर्टबैक बॉडी टाइप में आएगी नई इलेक्ट्रिक कार, 18 जुलाई को होगी लॉन्च
ऑडी (Audi) इंडिया ने अपकमिंग कार 2023 Q8 ई-ट्रॉन इलेक्ट्रिक स्पोर्ट्स यूटिलिटी व्हीकल (SUV) और स्पोर्टबैक का टीजर जारी किया है। जर्मन लक्जरी कार मेकर कंपनी भारत में अपने EV पोर्टफोलियो को मजबूत करने के लिए 18 अगस्त को लॉन्च करने वाली है।
ऑडी (Audi) इंडिया ने अपकमिंग कार 2023 Q8 ई-ट्रॉन इलेक्ट्रिक स्पोर्ट्स यूटिलिटी व्हीकल (SUV) और स्पोर्टबैक का टीजर जारी किया है। जर्मन लक्जरी कार मेकर कंपनी भारत में अपने EV पोर्टफोलियो को मजबूत करने के लिए 18 जुलाई को लॉन्च करने वाली है।
ऑडी इंडिया के प्रमुख बलबीर सिंह ढिल्लन ने एक न्यूज एजेंसी को बताया कि, 'कंपनी अपनी क्यू8 ई-ट्रॉन को 114 किलोवॉट बैटरी के साथ पेश करेगी। कंपनी की मौजूदा ई-ट्रॉन में 95 किलोवॉट बैटरी दी गई है।
ढिल्लन ने कहा, 'Q8 ई-ट्रॉन को भारत सहित पूरी दुनिया में एक साथ लॉन्च किया जाएगा। Q8 ई-ट्रॉन को कंप्लीट बिल्ड यूनिट (CBU) के रूप में इम्पोर्ट किया जाएगा।' ऑडी इंडिया के इलेक्ट्रिक व्हीकल्स के इंडियन पोर्टफोलियो में ई-ट्रॉन 50, ई-ट्रॉन 55, ई-ट्रॉन स्पोर्टबैक 55, ई-ट्रॉन GT और RS ई-ट्रॉन जीटी शामिल हैं।
ऑडी Q8 ई-ट्रॉन : डिजाइन
2023 Q8 ई-ट्रॉन ​​​​​​मौजूदा ई-ट्रॉन SUV से काफी ज्यादा अपडेटेड ​है, जिसमें कॉस्मेटिक चेंजेस और नए हाईटेक फीचर्स शामिल हैं। अपडेटेड Q8 ई-ट्रॉन ने पिछले साल नवंबर में ग्लोबल शुरुआत की थी। ऑडी Q8 ई-ट्रॉन के कई विज़ुअल सामने आ चुके हैं। नए टीजर में कार के फ्रंट और रियर को दिखाया गया है।
इसके फ्रंट में एक डुअल-टोन ट्रैपेजॉइडल ग्रिल, नया 2D लोगो, न्यू डिजाइन फ्रंट बंपर और अपडेटेड LED हेडलैंप नजर आ रहा है। वहीं, रियर में LED टेललाइट्स और बंपर को अपडेट किया गया है। न्यू Q8 ई-ट्रॉन के बी-पिलर पर 'AUDI' की बैजिंग मिलती है, जो इसे एक प्रीमियम टच देती है। इलेक्ट्रिक SUV में नए अलॉय व्हील भी दिखाए गए हैं।
ऑडी Q8 ई-ट्रॉन: रेंज और बैटरी
इंटरनेशनल लेवल पर ऑडी Q8 ई-ट्रॉन तीन ऑप्शन 50, 55 और टॉप-स्पेक SQ8 के साथ आती है। Q8 ई- ट्रॉन 55 वैरिएंट को एक बार फुल चार्ज करने पर 582km की रेंज मिलती है, जो पिछले वैरिएंट की 484 KM की रेंज से ज्यादा है। स्पोर्टबैक मॉडल अब एक बार फुल चार्ज करने पर 600 KM चलती है।
यह दोनों वैरिएंट की तुलना में 95kWh के बड़े बैटरी पैक के साथ आती है। टॉप-स्पेक SQ8 513 KM की रेंज ऑफर करती है। हालांकि, माना जा रहा है कि ऑडी इंडिया सिर्फ 50 और 55 वैरिएंट को ही इंडियन मार्केट में लाएगी। दोनों कारों के साथ 11 किलोवाट का चार्जर दिया जाएगा, जो कार को करीब 9 घंटे में फुल चार्ज कर देगा।
पैनोरमिक सनरूफ से लैस होगी नई Q8 ई-ट्रॉन
दोनों कार में पैनोरमिक सनरूफ, ऑप्शनल 4-जोन क्लाइमेट कंट्रोल जैसे बेहतरीन फीचर्स मिल सकते हैं। इसमें इंफोटेनमेंट सिस्टम और क्लाइमेट कंट्रोल के लिए डुअल स्क्रीन मिलेगी है। इसके अलावा कंपनी ने कार की राइडिंग हैंडलिंग को बेहतर करने के लिए चेसिस कंट्रोल सिस्टम को रीकेलिब्रेट और फाइन ट्यून किया है।
प्राइस और राइवल्स 
नई ऑडी Q8 ई-ट्रॉन इलेक्ट्रिक SUV और स्पोर्टबैक अपने पिछले एडिशन की तुलना में अधिक कीमत के साथ आएगी। इनका मुकाबला जगुआर आई-पेस और BMW IX से होगा।